Напачатку імпрэзы да гасцей мерапрыемства звярнуўся старшыня Кобрынскага райвыканкама Аляксандр Зазуля. Ён павіншаваў усіх са светлым святам Нараджэння Хрыстова, выказаў спадзяванне на тое, што, нягледзячы на цяжкасці, разам будуць пераадолены ўсе нягоды. Пасля старшыня райвыканкама ўручыў дыпломы пераможцам конкурсу на лепшае навагодняе афармленне аб’ектаў сярод прадпрыемстваў, арганізацый, устаноў, індывідуальных прадпрымальнікаў, жыхароў шматкватэрных дамоў і індывідуальных жылых дамоў Кобрынскага раёна, пра які мы ўжо расказвалі на старонках ”раёнкі”.